***Informatívna správa***

***z  XIV. rokovania MZ Mestského zastupiteľstva zo dňa 27.02.2017***

***Zmena VZN mesta Košice č. 45 trhový poriadok trhových miest na území mesta Košice***

MZ schválilo zmenu Všeobecne záväzného nariadenia mesta Košice č. 45 trhový poriadok trhových miest na území mesta Košice podľa predloženého návrhu.

***VZN mesta Košice o zmene hranice MČ Košice - Barca a MČ Košice – Juh***

MZ schválilo Všeobecne záväzné nariadenie mesta Košice o zmene hranice Mestskej časti Košice - Barca a Mestskej časti Košice – Juh podľa predloženého návrhu .

***VZN mesta Košice o určení názvu ulíc „Ulica Strážovská“ a „Ulica Súľovská“***

MZ schválilo schvaľuje Všeobecne záväzné nariadenie mesta Košice o určení názvu ulíc „Ulica Strážovská“ a „Ulica Súľovská“ podľa predloženého návrhu.

***VZN mesta Košice o určení názvu ulíc „Ulica pri studničke“, „Ulica na Polianku“, „Ulica na prednom Záhumní“ a „Ulica na zadnom Záhumní“***

MZ schválilo Všeobecne záväzné nariadenie mesta Košice o určení názvu ulíc „Ulica pri studničke“, „Ulica na Polianku, „Ulica na prednom Záhumní“ a „Ulica na zadnom Záhumní“ podľa

predloženého návrhu.

***VZN mesta Košice o určení názvu ulíc „Ulica Zelená stráň“ a „Ulica ku Gederu“***

MZ schválilo Všeobecne záväzné nariadenie mesta Košice o určení názvu ulíc „Ulica Zelená stráň“ a „Ulica ku Gederu“ podľa predloženého návrhu.

***Dotácia na mládežnícky futbal***

MZ schválilo v zmysle uznesenia MZ č. 577 zo dňa 12.12.2016 schváleného Programového rozpočtu mesta na rok 2017, v programe 2 Mesto kultúry a športu, podprogram 9, aktivita 4 - Podpora mládežníckeho futbalu (VZN č. 76) – dotáciu vo výške 75 000,-Eur pre Občianske združenie MFK Košice.

***Udelenie „Ceny mesta Košice“ pre jednotlivcov a kolektívy pri príležitosti osláv Dňa mesta Košice v roku 2017***

MZ udelilo Cenu mesta Košice v roku 2017

a) jednotlivcom

1. Ing. arch. Alexander Bél

2. JUDr. Cyril Betuš

3. Dr.h.c. prof. Ing. Ján Buda, DrSc.

4. Radoslav Dráb

5. Ing. Tibor Egry

6. Mgr. Milena Gašajová

7. Mgr. Peter Gombita

8. František Krištof

9. prof. JUDr. Igor Palúš, CSc.

10. doc. MUDr. František Sabol, PhD.,MPH

11. doc. MUDr. Ján Slávik, CSc.

12. PhDr. Jana Teššerová

13. prof. MUDr. Július Vajó, DrSc.

b) kolektívom

1. Katedra organickej chémie Ústavu chemických vied Prírodovedeckej fakulty UPJŠ

v Košiciach

2. Oddiel kanoistiky pri TJ Lokomotíva Košice

3. Štúdio RTVS Košice

***Rozšírenie predmetu podnikania (činnosti) obchodnej spoločnosti Bytový podnik mesta Košice, s.r.o.***

Mestské zastupiteľstvo v Košiciach

A. schvaľuje rozšírenie Zakladateľskej listiny obchodnej spoločnosti Bytový podnik mesta

Košice, s.r.o. takto: v článku IV. Predmet podnikania ( činnosti) sa dopĺňa bod v nasledovnom

znení: 56. „inžinierska činnosť“,

B. ukladá konateľovi obchodnej spoločnosti Bytový podnik mesta Košice, s.r.o.:

a) zabezpečiť rozšírenie predmetu podnikania (činnosti) v Živnostenskom registri,

b) zabezpečiť zápis zmien v Obchodnom registri,

c) vypracovať úplné znenie Zakladateľskej listiny.

***Zmena Štatútu mesta Košice***

MZ schválilo zmenu Štatútu mesta Košice podľa predloženého návrhu.

***Zmena Pravidiel poskytovania finančných prostriedkov na záujmové vzdelávanie detí s trvalým pobytom na území mesta Košice iným obciam***

MZ schválilo zmenu Pravidiel poskytovania finančných prostriedkov na záujmové vzdelávanie detí

s trvalým pobytom na území mesta Košice iným obciam podľa predloženého návrhu.

***Košice EYOF 2021 – Európsky olympijský festival mládeže, Organizačný výbor – zloženie za mesto***

MZ schválilo menovanie štyroch členov za Mesto Košice do OV EYOF 2021 – Organizačného výboru Európskeho olympijského festivalu mládeže – Košice 2021 vo funkciách: primátor mesta, viceprimátor mesta zodpovedný za šport, riaditeľ organizácie Visit Košice, vedúci referátu

športu a mládeže.

***Predloženie žiadosti o NFP v rámci Integrovaného regionálneho operačného programu (IROP), Prioritná os 1 – Bezpečná a ekologická doprava v regiónoch, Špecifický cieľ: 1.2.1 - Zvyšovanie atraktivity a konkurencieschopnosti verejnej osobnej dopravy za účelom realizácie projektu:***

***Modernizácia centrálneho dispečingu v DPMK, a.s.***

MZ schvaľuje

a) predloženie žiadosti o nenávratný finančný príspevok (ďalej len ŽoNFP) Dopravným podnikom

mesta Košice, akciová spoločnosť (ďalej len DPMK a.s.) v rámci Integrovaného regionálneho

operačného programu ( ďalej aj IROP ), na základe Výzvy č. IROP-PO1-SC121-2016-12 za

účelom realizácie projektu s názvom „Modernizácia centrálneho dispečingu v DPMK, a.s.“,

vo výške celkových oprávnených výdavkov projektu maximálne 410 000,- Eur bez DPH, ktorého

ciele sú v súlade s platným územným plánom mesta Košice a platným programom rozvoja mesta

Košice,

b) zabezpečenie realizácie projektu v súlade s  podmienkami poskytnutia príspevku Dopravným

podnikom mesta Košice, akciová spoločnosť, v prípade schválenia ŽoNFP,

c) zabezpečenie finančných prostriedkov na spolufinancovanie projektu vo výške 5 % celkových

oprávnených výdavkov na projekt, t. j. 20 500,-Eur bez DPH a zabezpečenie finančných

prostriedkov na spolufinancovanie realizovaného projektu vo výške rozdielu celkových

výdavkov projektu a poskytnutého NFP v súlade s podmienkami poskytnutia pomoci ako

aj ďalších prípadných neoprávnených výdavkov, ktoré budú nevyhnutné, resp. vyvolané

predmetným projektom z vlastných zdrojov DPMK, a.s.,

d) zabezpečenie financovania prevádzky a udržateľnosti projektu minimálne 5 rokov po ukončení

realizácie projektu Dopravným podnikom mesta Košice, akciová spoločnosť.

<http://www.kosice.sk/uznesenia_rokovania_mz.php?id=150>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Košice 20 . marec 2017*

*Spracovala : Monika Hegyiová*